CELEX: C2005/193/04
Language: hu
Date: 2005-08-06 00:00:00
Title: A Bíróság ítélete (harmadik tanács) 2005. június 9. a C-287/02. sz., Spanyol Királyság kontra az Európai Közösségek Bizottsága ügyben (EMOGA – Számlák elszámolása – 2001-es pénzügyi év – Végrehajtási rendelkezések)

6.8.2005   
            
            
               HU
            
            
               Az Európai Unió Hivatalos Lapja
            
            
               C 193/3
            
         
      A BÍRÓSÁG ÍTÉLETE
   
   (harmadik tanács)
   2005. június 9.
   a C-287/02. sz., Spanyol Királyság kontra az Európai Közösségek Bizottsága ügyben (1)
   
   (EMOGA - Számlák elszámolása - 2001-es pénzügyi év - Végrehajtási rendelkezések)
   (2005/C 193/04)
   Az eljárás nyelve: spanyol
   A C-287/02. sz., Spanyol Királyság (meghatalmazott: L. Fraguas Gadea) kontra az Európai Közösségek Bizottsága (meghatalmazott: M. Niejahr és S. Pardo Quintillán) ügyben, az EK 230. cikk alapján 2002. augusztus 9-én előterjesztett megsemmisítés iránti kereset tárgyában a Bíróság (harmadik tanács), tagjai: A. Rosas tanácselnök, A. Borg Barthet, J. P. Puissochet, S. von Bahr és J. Malenovský (előadó) bírák, főtanácsnok: F.G. Jacobs, hivatalvezető: R. Grass, 2005. június 9-én meghozta ítéletét, amelynek rendelkező része a következő:
   
               1)
            
            
               Az Európai Mezőgazdasági Orientációs és Garanciaalap (EMOGA) Garanciarészlege által a 2001-es pénzügyi évre vonatkozóan finanszírozott kiadásokkal kapcsolatban a tagállamok számláinak elszámolásáról szóló, 2002. június 12 i 2002/461/EK bizottsági határozatot meg kell semmisíteni annyiban, amennyiben I. mellékletében a Spanyol Királyságtól behajtandó összeg egy olyan pénzügyi korrekciót tartalmaz Kasztília-La Mancha kifizető ügynöksége számlái tekintetében, amely megfelel a kompenzációs kártérítések összegének.
            
         
               2)
            
            
               A Bíróság a keresetet ezt meghaladóan elutasítja.
            
         
               3)
            
            
               A Spanyol Királyság és az Európai Közösségek Bizottsága maguk viselik saját költségeiket.
            
         
      (1)  HL C 233., 2002.09.28.